Diari Oficial de la Generalitat Valenciana


Sumari del DOGV 3889, del 30-11-2000 (2000/9278)

RESOLUCIÓ de 15 de novembre de 2000, de la Direcció General de l'Institut Valencià de la Joventut (IVAJ), mitjançant la qual es deleguen diverses competències i funcions.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3889

Data del DOGV
:   30-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9278


Data del document
:   15-11-2000

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * delegació de poders
    * competència administrativa
    * administració regional

RESOLUCIÓ de 15 de novembre de 2000, de la Direcció General de l'Institut Valencià de la Joventut (IVAJ), mitjançant la qual es deleguen diverses competències i funcions. [2000/S9278]
  
El 5 de setembre el Govern Valencià va aprovar, mitjançant el Decret 133/2000, el Reglament Orgànic i Funcional de l'Institut Valencià de la Joventut (IVAJ), que ha suposat una profunda reorganització dels seus serveis i de la distribució de funcions.
  
El capítol primer del títol segon de la Llei 30 /1992, de Règim Jurídic de les Administracions Públiques i del Procediment Administratiu Comú, estableix la possibilitat de delegar les competències o facultats legalment o reglamentàriament atribuïdes, les condicions en què s'ha de realitzar, i també els límits i la possibilitat que l'òrgan que delega advoque per a si mateix el coneixement i la resolució de determinats assumptes.
  
En el marc d'aquesta previsió i per tal d'agilitar, sense menyscabament de les necessàries garanties jurídiques, la gestió dels serveis encomanats a l'Institut Valencià de la Joventut, es considera necessari delegar determinades facultats atribuïdes a la Direcció General de l'Institut amb caràcter general per la Llei 4/1989, de creació de l'Institut Valencià de la Joventut en la redacció donada per la Llei 9/1999, de Mesures Fiscals, de Gestió Administrativa i Financera i d'Organització de la Generalitat Valenciana.
  
En conseqüència, i d'acord amb les facultats conferides per la normativa vigent, aquesta direcció general, resol:
  
Primer
  
Delegar en la secretària de l'Institut Valencià de la Joventut l'autorització, la certificació i la resolució de les indemnitzacions per raó de servei o de residència a què fan referència el Decret 24/1997 i l'Acord del Govern Valencià de huit de setembre de 1995, respectivament.
  
Segon
  
Delegar en la persona que ocupe la direcció de l'Àrea de l'Institut Valencià de la Joventut l'exercici de les facultats i competències següents:
  
Les relatives a la gestió del capítol I (Despeses de Personal) del pressupost de l'Institut que corresponguen al director general; en especial, l'autorització de la despesa, l'ordenació del pagament i la signatura dels documents que es generen, i també la incorporació a nòmina, les baixes i les variacions, d'acord amb la normativa en matèria de funció i hisenda públiques.
  
La facultat de signar tots els documents administratius i de gestió pressupostària que calguen per a l'execució de transferències corrents o de capital aprovades en el marc de convocatòries públiques d'ajudes o subvencions, quan raons d'eficàcia i d'agilitat així ho aconsellen.
  
La facultat de signar tots els documents administratius i de gestió pressupostària, conseqüència de resolucions de revocació o de minoració d'ajudes o subvencions, que calguen.
  
La facultat de signar tots els documents administratius i de gestió pressupostària que calguen per a l'ingrés d'impostos o de retencions a tercers que haja d'abonar o de realitzar i ingressar l'Institut.
  
La facultat d'aprovar i d'ordenar la inserció de resolucions, edictes, actes administratius i anuncis de licitació en butlletins i diaris oficials, i també la de signar tots els documents administratius i de gestió pressupostària que calguen per a fer-ho.
  
La facultat d'aprovar i executar els contractes menors d'adquisició de béns d'inversió informàtica i quant a telecomunicacions, tot incloent-hi la signatura dels documents de gestió pressupostària.
  
La facultat d'aprovar i executar els contractes d'adquisició de béns i serveis declarats d'adquisició centralitzada (tant per l'administració General de l'Estat com en l'àmbit de la Generalitat Valenciana) fins a un import màxim de cinc milions de pessetes, sense IVA, tot incloent-hi la signatura dels documents de gestió pressupostària.
  
Les facultats atribuïdes a la direcció general en matèria d'horari de treball, sistemes de control d'aquest, formació del personal, permisos, llicències, autoritzacions i vacances del personal.
  
La signatura dels documents relatius a les situacions administratives del personal, per a la seua anotació o inscripció en el Registre de Personal de la Direcció General de la Funció Pública.
  
La formalització dels actes i dels tràmits administratius necessaris per a la gestió de l'Institut davant de la Tresoreria General de la Seguretat Social, davant de la Mutualitat de Funcionaris Civils de l'Estat i davant de l'Institut Nacional de la Seguretat Social. En especial les funcions i els certificats derivats de la integració en el Sistema Xarxa de la Seguretat Social.
  
La formalització de sol·licituds o recursos administratius en matèria d'afiliació o cotització al Sistema de la Seguretat Social, i també en els casos de conceptes de recaptació conjunta.
  
La formalització de sol·licituds o recursos administratius en matèria de reintegraments per prestacions davant de l'Institut Nacional de la Seguretat Social.
  
La facultat d'aprovar la despesa, d'ordenar el pagament i de signar tots els documents administratius i de gestió pressupostària que calguen per al pagament de subministraments energètics i de telecomunicacions, de gestió centralitzada en l'àmbit de la Generalitat Valenciana.
  
Tercer
  
Delegar en la persona que ocupe la direcció del Servei de Programació i Gestió Pressupostària i de Contractació l'exercici de les facultats i competències següents:
  
La certificació de dades tributàries, econòmiques o de personal que corresponguen a l'Institut Valencià de la Joventut respecte de terceres persones.
  
La facultat de signar tots els documents pressupostaris i comptables que calguen per a l'abonament de les indemnitzacions per raó de servei del personal.
  
Quart
  
Delegar en la persona que ocupe la direcció del Servei de Planificació i Gestió de Programes el reconeixement provisional de serveis d'informació a què fa referència l'article 17 del Decret 24/1995, de 6 de febrer, del Govern Valencià, pel qual es regula la Xarxa Valenciana d'Informació Juvenil.
  
Cinqué
  
Delegar en la persona que ocupe la direcció del Servei de Participació, Activitats i Productes la facultat de certificar els cursos organitzats per l'EAJ.
  
Sisé
  
Queden revocades i sense efecte la resolució de 2 de juliol de 1996 (DOGV 24.07.1996) i totes les resolucions de la Direcció General de l'Institut Valencià de la Joventut de delegació d'atribucions, funcions, competències o signatura adoptades amb anterioritat.
  
Seté
  
Les delegacions previstes en el text d'aquesta resolució tindran plena eficàcia a partir del dia de la seua publicació en el Diari Oficial de la Generalitat Valenciana.